7. decembar

7. decembar / prosinac (7. 12) jest 341. dan godine po gregorijanskom kalendaru (342. u prestupnoj godini). Do kraja godine ima još 24 dana.

 Događaji 
 1914 – Prvi svjetski rat: Skupština Srbije u Nišu je usvojila Deklaraciju o ujedinjenju južnih Slovena u zajedničku državu. To je bilo prvi put da srpska vlada jugoslavensko ujedinjenje postavlja kao prioritetan cilj srpske državne politike.
 1941 – Japanski avioni napali su američku pomorsku bazu u Pearl Harboru na Havajima i uništili veliki broj aviona i brodova, što je ubrzalo odluku SAD-a da se uključe u Drugi svjetski rat.
 1941 – Velika Britanija je u Drugom svjetskom ratu objavila rat Mađarskoj, Rumuniji i Finskoj, zemljama koje su, kao članice Trojnog pakta, učestvovale u agresiji na SSSR.
 1946 – Skupština FNR Jugoslavije donijela je zakon o nacionalizaciji kojim su obuhvaćena sva veća privatna preduzeća. Time je likvidiran i inostrani kapital, koji je u industriji i rudarstvu predratne Jugoslavije učestvovao sa oko 50 odsto.
 1949 – Chiang Kai-shek je na ostrvu Tajvanu (Formozi), gdje je s ostacima svoje vojske pobjegao nakon poraza od Narodnoslobodilačke armije Kine, proglasio državu i ustanovio vladu.
 1965 – Vaseljenski patrijarh Atenagora I i papa Pavle VI ukinuli su međusobnu ekskomunikaciju dvije crkve kojom je 1054. počeo raskol dviju kršćanskih crkava.
 1970 – Uvjerljiva pobjeda Awami lige na izborima u Istočnom Pakistanu, pobornika autonomije Bengala (kasnije Bangladeš), dovela je do duboke krize između Istočnog i Zapadnog Pakistana, koja je naredne godine eskalirala u građanski rat.
 1971 – Sovjetska vasionska kapsula počela je da šalje radio i televizijske signale s Marsa.
 1974 – Kiparski predsjednik, arhiepiskop Makarios III, trijumfalno dočekan na Kipru, koji je napustio 15. jula 1974. nakon državnog udara. Prevrat na Kipru organizovali su grčki oficiri, ali nisu uspjeli da zadrže vlast.
 1975 – Indonežanska armija ušla u Istočni Timor gdje je, nakon ukidanja trovjekovne portugalske kolonijalne vlasti, izbio građanski rat.
 1988 – Sovjetski predsjednik Mihail Gorbačov objavio je u UN unilateralno smanjenje sovjetskih trupa, tenkova, borbenih aviona i artiljerije.
 1988 – U zemljotresu u Armeniji poginulo više od 25.000 ljudi, 12.000 je povrijeđeno, a pola miliona ostalo bez domova. Uništeno je 10% armenske industrije.
 1992 – Vlada Indije zabranila fundamentalističke pokrete poslije nereda u kojima je poginulo najmanje 400 Hindusa i muslimana. Tokom nereda razorena je džamija u Ajođi.
 1995 – Sonda s američkog svemirskog broda "Galilei" ušla u atmosferu Jupitera i 75 minuta slala podatke prije nego što se raspala.
 1996 – Predsjednik Alžira Liamine Zeroual ozakonio svojim potpisom ustavne reforme kojima se zabranjuju političke partije zasnovane na religiji.
 2001 – U građanskom ratu u Afganistanu talibani su predali svoje posljednje uporište Kandahar.
 2002 – Irak inspektorima UN predao dokument o iračkom oružju za masovno uništenje, kao i o vojnoj industriji, što je zahtijevano novembarskom rezolucijom Vijeća sigurnosti.
 2004 – Hamid Karzai položio zakletvu kao prvi predsjednik Afganistana izabran na slobodnim izborima.
 2005 – izdana verzija 3.1 programa Bash
 2005 – Haški bjegunac, hrvatski general Ante Gotovina, uhapšen u Španiji na Kanarskim ostrvima. On je bio u bjekstvu od jula 2001. zbog optužbi Haškog tribunala za zločine protiv čovječnosti nad Srbima tokom vojne operacije "Oluja".
 2016. – U avionskoj nesreći kompanije Pakistan International Airlines linije PK661/PIA661 u Pakistanu poginulo svih 47 putnika.

 Rođeni 
 16. vijek 
 1545 – Henrik Stuart, škotski kralj

 19. vijek 
 1801 – Johann Nestroy, austrijski komediograf i glumac

 20 vijek 
 1924 – Jovanka Broz, supruga jugoslovenskog predsjednika Josipa Broza Tita
 1927 – Vlastimir Peričić, srbijanski i jugoslavenski kompozitor, dopisni član SANU
 1928 – Noam Chomsky, američki filozof, lingvist, psiholog, pisac i politički aktivist
 1947 – Oliver Dragojević, hrvatski pjevač
 1955 – Jovan Nikolić, srpski pisac, romskog porijekla
 1966 – Brigitta Bereczki, mađarska biatlonka.
 1984 – Robert Kubica, poljski vozač Formule 1
 1990 – Aleksandar Menjkov, ruski skakač u dalj

 Umrli 
 1. vijek p. n. e. 
 43. p. n. e – Marko Tulije Ciceron, rimski političar, pisac i čuveni govornik

 19. vijek 
 1815 – Strijeljan Michel Ney, najčuveniji Napoleonov maršal. Za zasluge u odbrani Francuske, u vrijeme restauracije Luja XVIII dobio je titulu pera (1814). Po povratku Napoleona u martu 1815. (Napoleonovih 100 dana) vratio se u njegovu službu i komandovao gardom u bici kod Waterlooa. Poslije Napoleonovog poraza uhvaćen je u bijegu, optužen za izdaju i osuđen na smrt.

 20. vijek 
 1906 – Élie Ducommun, švicarski pravnik
 1985 – Robert Graves, engleski pisac, istraživač grčke i jevrejske mitologije, koji je svjetski ugled stekao historijskim romanom Ja, Klaudije i djelom Grčki mitovi.
 1986 - Dragoje Đenader, bosanskohercegovački kompozitor
 1979  – Cecilia Payne-Gaposchkin, britanska i američka astronomka i astrofizičarka
 1993 – Felix Houphouet-Boigny, prvi predsjednik Obale Slonovače od stjecanja nezavisnosti 1960. i jedini afrički predsjednik koji je 33 godine neprekidno bio na vlasti.

 21. vijek 
 2003 – Esko Karu, kanadski biatlonac
 2007 – Karlheinz Stockhausen, njemački kompozitor
 2011 – Asim Peco, bosanskohercegovački lingvista

 Praznici 
 Međunarodni dan civilne avijacije

 Vanjski linkovi 

 Na današnji dan (7. decembar), BBC.co.uk 
 Na današnji dan (7. decembar), nytimes.com 

*-07